PrivatAir

PrivatAir var et sveitsisk charterflyselskap. Selskapet blei oppretta i 1977, og gikk konkurs i 2018. Hovedkontoret lå i Meyrin utafor Genève, og hovedflyplassen var Genève internasjonale lufthavn. PrivatAir utførte flyginger for andre flyselskap og opererte i markedet for forretningsflyginger.

 Historie 
Selskapet blei oppretta i 1977. Etter å ha leid inn fly, skaffa det seg sin første  Boeing 737 . Ti år seinere, i 1989, fikk PrivatAir  Boeing 757 og Gulfstream IV.Company history , PrivatAir. Henta 20. juli 2017. I 1998 skaffa selskapet seg Boeing Business Jet. PrivatAir blei den første kommersielle operatøren av Boeing Business Jet. Det bygde sin egen private terminal på Genève internasjonale lufthavn. Terminal C3 sto ferdig i 2002. Hovedkontoret til PrivatAir har lokaler i samme terminalbygning. 

Samarbeidet med Lufthansa om flyginger starta i 2002. PrivatAir begynte da å fly seks dager i uka mellom Düsseldorf internasjonale lufthavn og Newark Liberty internasjonale lufthavn utafor New York. Samme året fikk PrivatAir sine første Airbus A319. PrivatAir har også flydd ruter for Airbus-selskapet, Swiss International Airlines, KLM, Gulf Air og Scandinavian Airlines (SAS). For SAS opererte PrivatAir ruta mellom Stavanger og Houston i USA  utelukkende med businessklasse, med fly malt i SAS-fargene.SAS åpner oljerute mellom Stavanger og Houston , E24, 31. mars 2014. Henta 20. juli 2017. 

 Virksomhet 
PrivatAir har hovedkontor på Genève internasjonale lufthavn i Sveits. I tillegg opererer det fra Frankfurt internasjonale lufthavn i Tyskland og København lufthavn Kastrup i Danmark.The Company , PrivatAir. Henta 20. juli 2017.

Selskapet tilbyr charterflyginger, inkludert forretningsflyginger. PrivatAir driver med utleie av fly med mannskap (wet lease) og opererer også ruteflyginger. I juli 2017 omfatta det ruter for Saudia Private Aviation, Lufthansa og Scandinavian Airlines.Scheduled Services , PrivatAir. Henta 20. juli 2017.

 Flyflåte 
Flyflåten til PrivatAir i Sveits består av Boeing 737-700, Boeing 757-200 og Boeing 767. Det sveitsiske selskapet har fire fly i flåten (juli 2017). Privatair Fleet Details and History, planespotters.net. Henta 20. juli 2017. Den tyske delen av selskapet har fire Airbus A319-100 og én Boeing 737-700 (juli 2017).PrivatAir Fleet Details and History, planespotters.net. Henta 20. juli 2017.

 Referanser 

 Eksterne lenker 


Kategori:Flyselskaper etablert i 1977
Kategori:Flyselskaper nedlagt i 2018
Kategori:Tidligere sveitsiske flyselskaper